ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
حکومت، انڈیا ٹیکڈ کو متحرک کرنے کے لیے، ایک کم آمرانہ، زیادہ اصول پر مبنی قانونی ڈھانچہ بنائے گی: وزیر مملکت جناب راجیو چندر شیکھر
اگر ملک کے تمام قوانین کی تعمیل کی جائےتو کرپٹو کرنسی کے ساتھ کوئی مسئلہ نہیں:جناب راجیو چندر شیکھر
جناب راجیو چندر شیکھر نے این ایکس پی کی قیادت اور ان کے زیر رہنمائی جاری ہندوستانی اسٹارٹ اپس سے ملاقات کی؛ انکا کہنا ہے کہ سیمی کون انڈیا فیوچر ڈیزائن پہل،سیمی کنڈکٹر ایکو نظام کو متحرک کرنے کے لیے ہے
الیکٹرانکس اور معلوماتی ٹکنالوجی اور ہنرمندی کی ترقی اور انٹرپرینیورشپ کے وزیر مملکت جناب راجیو چندر شیکھر نے آج بنگلورو میں کہا ہے کہ حکومت ہندوستان کے ٹیکڈ کو متحرک کرنے اور ٹریلین ڈالر کی معیشت کی تعمیر کے لیے ایک کم آمرانہ اور زیادہ اصول پر مبنی جامع قانونی ڈھانچہ بنائے گی۔
وزیر مملکت جناب راجیو چندر شیکھر آئی ٹیک لاء انٹرنیشنل کانفرنس 2023 سے خطاب کرتے ہوئے
جناب راجیو چندر شیکھر نے یہاں منعقد ہونے والی آئی ٹیک لاء انٹرنیشنل کانفرنس 2023 سے خطاب کرتے ہوئے کہا کہ’’حکومت ایک جامع قانونی فریم ورک پر کام کر رہی ہے جس میں مجوزہ ڈیجیٹل پرسنل ڈیٹا پروٹیکشن بل، نیشنل ڈیٹا گورننس فریم ورک، ترمیم شدہ آئی ٹی قوانین وغیرہ اور آنے والا ڈیجیٹل انڈیا قانون جیسی قانون سازی کے عوامل شامل ہوں گے - جو کہ کم آمرانہ اور زیادہ اصول پرمبنی ہوگا تاکہ متحرک اسٹارٹ اپ اور اختراعی ماحولیاتی نظام کو فعال اور اس کی معاونت کی جاسکے‘‘۔ اس اجتماع میں قانونی ماہرین اور سرکادہ شخصیات موجودتھے۔
آئی ٹیک لاء اس کانفرنس کا اہتمام کر رہا ہے جو ٹیکنالوجی کے قانون کے شعبے میں مہارت کے وسیع میدان پر توجہ مرکوز کر رہی ہے۔
یہ بتاتے ہوئے کہ حکومت نے ہمیشہ شراکت داروں کے خیالات کو اہم قرار دیا ہے، وزیر موصوف نے کہا، ’’کسی بھی بل یا قانون سازی کی افادیت، نفاذ اور قبولیت اتنی ہی اچھی ہو گی کہ کتنے ذہن اس کے مسودے کی تیاری میں مدد کے لیے اکٹھے ہوتے ہیں۔ ہماری کوشش رہی ہے کہ قانون سازی کے عمل میں زیادہ سے زیادہ شراکت داروں کو شامل کیا جائے۔ یہ حکومت کی اتنی ہی قانون سازی ہے جتنا کہ یہ شراکت داری کی قانون سازی ہے‘‘۔
بعد میں بات چیت کےایک اجلاس میں، انہوں نے کہا، ’’ہندوستان بلاک چین کی تمام چیزوں - سائز اور پیمانے دونوں میں،دنیا کی قیادت کرے گا اوریہ کہ ہم ویب 3.0 پر کیسے منتقل ہوتے ہیں‘‘۔
کرپٹو کرنسی کے بارے میں ایک سوال کے جواب میں، وزیر موصوف نے کہا کہ کرپٹو کے ساتھ کوئی مسئلہ نہیں ہے جب تک کہ ملک کے تمام قوانین پرعمل کیا جائے۔ ’’ جب تک کہ آپ قانونی عمل پر عمل کریں گے تو آج ایسی کوئی چیز نہیں ہے جو کرپٹو کو غیر قانونی قرار دے ۔ اگر آپ کرپٹو میں سرمایہ کاری کرنا چاہتے ہیں، تو یقینی بنائیں کہ آپ آر بی آئی کے ضابطو ں پر عمل کرتے ہیں، قوانین کے مطابق ڈالر کے لئےاپنی ایل آر ایس اہلیت حاصل کرتےہیں‘‘۔
اس کے بعد وزیر موصوف نے بنگلورو میں این ایکس پی کے دفتر کا دورہ کیا اور ان کی قیادت سے ملاقات کی۔ انہوں نے ان سٹارٹ اپس اور انٹرپرینیورز سے بھی بات چیت کی جن کی ان کی ذریعہ رہنمائی کی جا رہی ہے۔ انہوں نے وزیرموصوف کے ساتھ اپنے پروجیکٹس کے بارے میں تفصیلات شراکت کیں اور حکومت ہند کی ڈیزائن سے منسلک ترغیبی اسکیم میں گہری دلچسپی کااظہار کیا۔ جناب راجیو چندر شیکھر نے یہ بھی کہا کہ ڈی ایل آئی ان کی ترقی کی رفتار میں مدد کر سکتا ہے۔
بعد میں شام میں، وزیرموصوف، سیمی کنڈکٹر اور الیکٹرانکس کے شعبوں کی ترقی پر تبادلہ خیال کرنے کے لیے، عالمی قابلیت مرکز کے سربراہوں سے ملاقات کریں گے۔
اسٹیل کی وزارت
ایم او آئی ایل نے اپنا 61واں یومِ تاسیس منایا; فولادکی وزارت کے سکریٹری نے ایم او آئی ایل کا دورہ کیا
ایم اوآئی ایل نے ایک اہم سنگ میل حاصل کرتے ہوئے ، 22 جون 2023 کو اپنا 61واں یوم تاسیس منایا۔ اس عظیم الشان موقع پر حکومت ہند کے فولاد کی وزارت کے سکریٹری، جناب ناگیندر ناتھ سنہا نے مہمان خصوصی کی حیثیت سے شرکت کی۔
اس موقع پر اظہار خیال کرتے ہوئے ، فولاد کی وزارت کے سکریٹری نے ایم او آئی ایل کو اس کے یوم تاسیس کے موقع پر مبارکباد دی اور انھیں اپنی پیداوار میں اضافہ کرنے کی تلقین کی۔
ایم اوآئی ایل کے سی ایم ڈی جناب اے کے سکسینہ نے گزشتہ چند ماہ کے دوران کمپنی کی شاندار کارکردگی کو اجاگر کیا ،اور اعتماد ظاہر کیا کہ کمپنی، مالی سال 2024 میں ریکارڈ کارکردگی کا مظاہرہ کرے گی۔ اس موقع پر ممتاز شخصیات میں کئی رسالوں اور مینوئلس کا بھی اجرا کیا۔
اس موقع پر موسیقی کے ایک شاندار پروگرام کا بھی انعقاد کیا گیا ، جس میں ممتاز کلاکاروں جناب پون دیپ رنجن و ارونیتا کانجی لال  اور اسٹینڈاپ کامیڈین جناب گورو شرما نے اپنے فن کا مظاہرہ کیا۔ کمپنی کے تمام تر مقامات پر ثقافتی تقریبات کا انعقاد کیا گیا اور مختلف کانوں کی فاتح ٹیموں نے بھی اس موقع پر اپنے فن کا مظاہرہ کیا۔
اپنے 61ویں یوم تاسیس کے حصے کے طور پر ، کمپنی سلسلے وار تقریبات کا انعقاد کررہی ہے، جن میں ایم او آئی ایل میں سبھی کانوں کے علاقوں میں ،مالی سال 2024 میں 60,000 پودوں کی شجرکاری سے متعلق مہم، خون کا عطیہ کرنے کے کیمپس، ادویات، دل کی بیماریوں کی جانچ سے متعلق کیمپس اور ثقافتی پروگرام شامل ہیں۔
وزیراعظم کا دفتر
وزیراعظم کی نیوزی لینڈ کے وزیراعظم کے ساتھ میٹنگ
وزیر اعظم جناب نریندر مودی نے ہند -بحرالکاہل جزائر تعاون سے متعلق فورم  کی تیسر ی سربراہ کانفرنس کے موقع پر 22 مئی 2023 کو پورٹ مورسبی میں نیوزی لینڈ کے وزیر اعظم عزت مآب جنا ب کرس ہپکنس کے ساتھ میٹنگ کی۔دونوں وزرائے اعظم کے مابین یہ پہلی بات چیت تھی۔
دونوں رہنماؤں نے ابھی جاری دوطرفہ تعاون کے اقدامات پر تبادلہ خیال کیا اور مختلف شعبوں میں تعاون کو توسیع دینے پر اتفاق کیا جن میں تجارت و کامرس، تعلیم، اطلاعاتی ٹیکنالوجی، سیاحت، ثقافت، کھیل اور عوام سے عوام کے روابط شامل ہیں۔
وزارت دفاع
ایئرچیف مارشل بی ایس دھنوا نے سی او ایس سی کے چیئرمین کا عہدہ سنبھالا
نئی دہلی،29؍مئی،ہندوستانی فضائیہ کے سربراہ ایئر چیف مارشل بریندر سنگھ دھنوا کو آج سبکدوش ہونےو الے سی او ایس سی کے چیئرمین ، بھارتی بحریہ کے سربراہ ایڈمرل سنیل لامبا نے چیئرمین چیف آف اسٹاف کمیٹی کی بیٹن حوالے کی۔ ایڈمرل سنیل لانبا کے ریٹائر ہونے کے بعد ایئر چیف مارشل بریندرسنگھ دھنوا 31 مئی 2019 سے سی او ایس سی کے چیئرمین کا عہدہ سنبھالیں گے۔
ایئر چیف مارشل بریندرسنگھ دھنوا نے ، جو راشٹریہ انڈین ملیٹری کالج اور نیشنل ڈیفنس اکیڈمی میں زیر تعلیم رہ چکے ہیں ، جون 1978 میں بھارتی فضائیہ کی فلائنگ برانچ میں کمیشن حاصل کیا تھا۔ وہ ایک تجربہ کار جنگی پائیلٹ اور تربیت یافتہ اے زمرے کے فلائنگ انسٹرکٹر ہیں جنہیں تین ہزار گھنٹے سے زیادہ کا پرواز کا تجربہ ہے۔ ایئر چیف مارشل نے خاص طور سے مگ -21 طیارے اڑائے ہیں، البتہ انہیں بھارتی فضائیہ میں شامل ہر قسم کے جنگی جہاز اڑانے کا تجربہ ہے۔
کرگل جنگ کے دوران  ،وہ محاذ جنگ پر زمین پر حملے کرنے والے جنگی اسکواڈرن کے کمانڈنگ افسر تھے۔ انہوں نے بہت سے اہم عہدوں پر کام کیا ہے جن میں محاذ جنگ کے جنگی اڈے کی کمان ، فائٹر آپریشنز کے ڈائریکٹر اور مغربی فضائی کمان کے جنگی منصوبہ بندی ، ڈی ایس ایس سی میں چیف انسٹرکٹر  ، فضائیہ کے صدر دفتر میں فضائیہ کے اسسٹنٹ چیف  ، اور سینئر ایئر اسٹاف افسر کے عہدے شامل ہیں ۔ وہ فضائیہ کی جنوب مغربی کمان کے ایئر آفیسر کمانڈنگ ان چیف اور وائس چیف آف ایئر اسٹاف بھی رہ چکے ہیں۔
ایڈمرل سنیل لامبا چار دہائیوں سے زیادہ اپنے منفرد کیریئر کے بعد 31 مئی 2019 کو ریٹائر ہورہے ہیں ۔ تینوں سروسز کے مشترکہ طور پر کام کرنے کے زبردست حامی سنیل لامبا تینوں خدمات کے بہت سے امور میں تینوں سروسز میں تال میل پیدا کرنے کے لئے بہت سرگر م رہے ہیں۔
۔۔۔۔۔۔۔۔۔۔۔۔۔۔
۰۰۰۰۰۰۰۰

U-2224
(Visitor Counter : 56
وزارت دفاع
چیف آف ڈفینس اسٹاف نے سینٹرل سیکٹر کے ٍفارورڈ علاقوں اور بھارتی فوج کی مغربی کمانڈ کے صدر دفاتر کا دورہ کیا
چیف آف ڈفینس اسٹاف  جنرل بپن راوت نے آج شمالی ہند کے علاقےکے جی او سی کے ساتھ ہماچل پردیش میں سینٹرل سیکٹر میں حقیقی لائن آف کنٹرول سے متصل فارورڈ علاقوں کا دورہ کیا۔ سمدوہ ذیلی سیکٹر میں فارورڈ پوسٹ پر سی ڈی ایس کو ملک کی علاقائی یکجہتی کی سلامتی میں تعینات فوجیوں کی آپریشنل تیاریوں کی جانکاری دی گئی۔ سی ڈی ایس نے دور دراز کے علاقوں میں تعینات بھارتی فوج، آئی ٹی بی پی اور جی آر ای ایف عملے کے ساتھ تفصیلی بات چیت کی اور ان کے بلند حوصلوں کی ستائش کی۔ انہوں نے ان کے ذریعہ چوکسی اور پیشہ وارانہ مہارت کے لئے پیش کیے گئے اعلیٰ معیارات کو برقرار رکھنے کے لئے سبھی رینکوں کی حوصلہ افزائی کی۔
اس کے بعد جنرل بپن راوت نے چنڈی مندر میں بھارتی فوج کی مغربی کمانڈ کے صدردفاتر کا دورہ کیا جہاں انہوں نے مغربی سرحد کی صورتحال کا جائزہ لیا۔ سی ڈی ایس نے فوج کے بہتر طریقے سے استعمال کو یقینی بناتے ہوئے اس کام کے ساتھ ساتھ انہیں چنڈی گڑھ، پٹیالہ، فرید آباد میں کووِڈ ہسپتالوں کے قیام، سول ہسپتالوں کی امداد کے طور پر انہیں نیم طبی عملہ فراہم کرانے، عام شہریوں کی ٹیکہ کاری میں مدد کرنے اور وبائی مرض کے خلاف ملک کی جنگ میں مختلف مقامات پر آکسیجن پلانٹوں سے متعلق امداد فراہم کرانے کے لئے ان کی ستائش کی۔ انہوں نے مخالفین کے ناپاک منصوبوں کو ناکام کرنے کے لئے سخت تربیت پر توجہ دینے اور مستعد رہنے پر زور دیا۔ انہوں نے زور دے کر کہا کہ سبھی رینکوں کو اطلاعاتی تکنالوجی کے تازہ ترین رجحانات، ابھرتے سائبر خطرات اور جوابی تدابیر کے ساتھ خود کو تیار رکھنا چاہئے۔
سٹرک ٹرانسپورٹ اور شاہراہوں کی وزارت
کابینہ نے این ایچ اے آئی کو بنیادی ڈھانچے کی سرمایہ کاری کے ٹرسٹ قائم کرنے اور قومی شاہراہ پروجیکٹس شروع کرنے کا اختیار دیا
نئی دہلی ،11دسمبر، وزیراعظم جناب نریندر مودی کی سربراہی میں آج مرکزی کابینہ نے قومی شاہراہوں کی اتھارٹی این ایچ اے آئی کو بنیادی ڈھانچے کی سرمایہ کاری کے ٹرسٹ قائم کرنے اور قومی شاہراہ کے پروجیکٹ شروع کرنے کا اختیار دینے کے لئے تجویز کو اپنی منظوری دے دی ہے۔۔ اس سے این ایچ اے آئی قومی شاہراہوں کے پروجیکٹوں کو مکمل کر سکے گی اور این ایچ اے آئی نشانزد شاہراہ پرچنگی وصول کرنے کا اختیار رکھتی ہے۔
پس منظر:
سڑکیں اور شاہراہ معیشت کی ریڑھ کی ہڈی ہیں، جو دوردراز کےعلاقوں کو جوڑتے ہیں اور علاقوں کے ساتھ ساتھ ہندوستان میں فعال ٹرنسپورٹیشن  کو یقینی بناتے ہیں۔ قومی شاہراہوں کی ترقی سے تجارت میں اضافہ ہوتا ہے اور ایک خطے میں مجموعی طور پر معاشی ترقی ہوتی ہے۔
اکتوبر 2017 میں حکومت ہند نے بھارت مالا پری یوجنا کا آغاز کیاتھا، جو 24،800کلومیٹر سڑکوں کی ترقی کیلئے حکومت ہند کا ایک اہم شاہراہ کا ترقیاتی پروگرام ہے، جس پر 5،35،000کروڑ کی سرمایہ کاری ہوئی تھی۔
بھارت مالا پروگرام میں تیزی لانے کے لئے قومی شاہراہوں کی اتھارٹی این ایچ اے آئی کو مقررہ مدت کے اندر پروجیکٹ مکمل کرنے کے لئے مناسب فنڈ کی ضرورت ہوگی۔ اس عمل کے حصے کے طورپر ایک متبادل اقدام کے طورپر قومی شاہراہوں کی تعمیر میں سرمایہ کاری کے لئے پرائیویٹ لوگوں کے لئے پُرکشش اسکیموں کی پیشکش کی گئی ہے۔
نفاذ:
این ایچ اے آئی جیسے اداروں کے لئے نئی اور اختراعی فائنانسنگ وہیکلس کا استعمال ناگزیر ہو گیا ہے، جس نے فنڈز کے موجودہ وسائل محدود کئے ہیں۔ سابق وزیر خزانہ نے 19-2018 کی اپنی بجٹ تقریر میں کہا تھا کہ این ایچ اے آئی اپنے روڈ اثاثوں کو اسپیشل پرپزوہیکل میں منتقل کرنے پر غورکرسکتا ہے اور چنگی، آپریٹ اور ٹرانسفرماڈل اور بنیادی ڈھانچے کی سرمایہ کاری کے ٹرسٹ جیسے اختراعی ڈھانچوں کا استعمال کر سکتا ہے۔
تجربے اور سیکھنے کی بنیاد پر این ایچ اے آئی کیپٹل مارکٹس کے ذریعے اضافی وسائل کو بروئے کار لانے کے مقصد سے اپنے مکمل کئے گئے اور آپریشنل قومی شاہراہوں کے پروجیکٹس کو شروع کرنے کے لئے ایک بنیادی ڈھانچے کی سرمایہ کاری کے ٹرسٹ  قائم کرنے پر سرگرمی سے کام کر رہی ہے۔
بندرگاہوں، جہاز رانی اور آبی راستوں کی وزارت
پارادیپ پورٹ ٹرسٹ پر چوکسی بیداری ہفتہ کا آغاز
نئی دہلی، 26 اکتوبر 2021:
سینٹرل وجیلانس کمیشن کی جانب سے جاری ہدایات کے مطابق، پارادیپ پورٹ ٹرسٹ  26 اکتوبر سے یکم نومبر 2021 کے دوران چوکسی بیداری ہفتہ منارہا ہے۔ ’’آزاد بھارت @ 75 : یکجہتی کے ساتھ آتم نربھرتا‘‘ کے موضوع پر مرتکز، ہفتے بھر چلنے والی اس تقریب کا آغاز ، کووِڈ۔19 پروٹوکولس پر عمل کرتے ہوئے ، پی پی ٹی کے چیئرمین جناب پی ایل ہرنادھ کے ذریعہ ملازمین کو عہددلانے کے ساتھ ہوا۔ عہد لینے کےبعد ملازمین کے لئے چوکسی سے متعلق معلومات کے بارے میں اسپاٹ کوئز مقابلہ کا اہتمام کیا گیا۔
اس کے علاوہ، پی پی ٹی بلنگ نظام میں شفافیت لانے اور اس کی اثرانگیزی میں بہتری لانے کے مقصد سے ، جناب ہرنادھ نے پی پی ٹی کے وینڈرس اور ٹھیکیداروں کے لئے ’’آن لائن بل پروسیسنگ اور پے منٹ نظام‘‘ کا آغاز کیا۔ نئے ڈجیٹل پلیٹ فارم کے متعارف کرانے کے ساتھ مکمل بلنگ سائیکل گھٹ کر محض دو دن تک محدود رہ جائے گا۔ چونکہ، یہ آن لائن نظام ہے، اس لیے بل پروسیسنگ کا عمل کم سے کم دستی مداخلت کے ساتھ، شفاف طریقے سے انجام دیا جائے گا۔
چوکسی بیداری ہفتہ کی ہفتے بھر چلنے والی تقریب کے دوران مقامی اسکولی طلبا اور چوکسی بیداری سے متعلق دیگر سرگرمیوں کے لئے مباحثہ پر مبنی مسابقتی پروگرام تیار کیے گئے ہیں۔ پی پی ٹی ملازمین بھی پی پی ٹی ویب سائٹ اور سی وی سی کے توسط سے ڈجیٹل طریقے سے یکجہتی کا عہد لے رہے ہیں۔ پی پی ٹی کا ہر ایک محکمہ اپنے مخصوص محکموں کےکام کاج کے تعلق سے بدعنوانی کے مسائل پر بیداری پیدا کرنے کے لئے منائے جارہے ہفتے کے دوران شراکت داروں کی میٹنگ کا اہتمام بھی کر رہا ہے۔ عوام کے درمیان بیداری پیدا کرنے کی غرض سے علاقے میں مختلف بل بورڈس بھی لگائے گئے ہیں۔ یکم نومبر 2021 کو اختتامی تقریب کا انعقاد کیا جائے گا، جس کے دوران انعامات تقسیم کیے جائیں گے۔
وزارت دفاع
تمل ناڈو کے سیلم میں دفاعی صنعتی کوریڈور کے قیام کی تجویز
نئی دہلی، 15 جولائی 2019/ دفاع کے وزیر مملکت جناب سری پد نائیک نے ڈاکٹر وی میتری یانن کے ایک سوال کے تحریری جواب میں آج راجیہ سبھا کو بتایا کہ وزارت خزانہ نے اپنی بجٹ تقریر  میں ملک میں دو دفاعی صنعتی کوریڈور کے قیام کا اعلان کیا تھا۔ ان کے اس اعلان پر آگے کی کارروائی کرتے ہوئے تمل ناڈو میں ایک اور اترپردیش میں ایک صنعتی کوریڈو کے قیام کا فیصلہ کیا گیا ہے۔ حکومت نے تمل ناڈو میں دفاعی صنعتی کوریڈور کے قیام کے لئے پانچ نوڈل مقامات کی شناخت کی ہے۔ جن میں تمل ناڈو کا سیلم ضلع بھی شامل ہے۔ دوسرے شناخت شدہ مقامات چنئی، کوئمبٹور ، ہوسور اور ترچیر اپلی ہے۔
اب تک تمل ناڈو کےمختلف مقامات پر شراکت داروں کی 6 مشاورتی میٹنگیں منعقد ہوئی ہیں۔ 20 جنوری 2019 میں تیروچراپلی میں منعقدہ میٹنگیں تمل ناڈو، دفاعی کوریڈور کے لئے او ایف بی /ڈی پی ایس یو او رپرائیوٹ صنعتوں کے ذریعہ 3100 کروڑ روپے کی لاگت کی سرمایہ کاری کا اعلان کیا تھا۔
مزیدبرآں حکومت نے دفاعی کوریڈور کی تفصیلی پروجیکٹ رپورٹ تیار کرنے کے لئے ایک مشیر کی تقریری بھی کی تھی۔
۔۔۔۔۔۔۔۔۔۔۔
م ن۔ ش س ۔ ج۔
U- 3120
(Visitor Counter : 93
وزارتِ تعلیم
سندھو سنٹرل یونیورسٹی پہلے تعلیمی سال 24- 2023 میں پوسٹ گریجویٹ سطح کے 3 اہم پروگرام پیش کرے گی
3 پروگراموں میں داخلے کے لیے آن لائن درخواستیں طلب کی گئیں
سندھو سنٹرل یونیورسٹی، لداخ، سینٹرل یونیورسٹیز  کے ذریعہ لداخ یو ٹی کے علاقائی دائرہ اختیار کے ساتھ قائم کی گئی ہے۔ یونیورسٹی کو مرکزی حکومت، وزارت تعلیم کی طرف سے مکمل تعاون حاصل ہوگا۔ سندھو سنٹرل یونیورسٹی کی ایگزیکٹو کونسل کی پہلی میٹنگ پروفیسر ابھے کرندیکر، ڈائریکٹر، آئی آئی ٹی کانپور اور پروفیسر وی کاماکوٹی، ڈائریکٹر، آئی آئی ٹی مدراس کی صدارت میں 23 مئی 2023 کو منعقد ہوئی۔ آئی آئی ٹی کانپور اور آئی آئی ٹی مدراس کے دونوں ڈائریکٹر یونیورسٹی کے تعلیمی اور متعلقہ سرگرمیوں کے قیام کے لئے سرپرستی فراہم کریں گے۔
سندھو سنٹرل یونیورسٹی پہلے تعلیمی سال 24- 2023 میں پوسٹ گریجویٹ سطح کے 3 اہم پروگرام پیش کرے گی۔ پروگراموں میں ایم ٹیک انرجی ٹیکنالوجی اور پالیسی، ایم ٹیک ایٹموسفیرک اینڈ کلائمیٹ سائنسز، اور ایم اے پبلک پالیسی شامل ہیں۔ آئی آئی ٹیز کی طرف سے رہنمائی خطے کے طلباء اور مطالعہ کے منفرد پروگراموں کے لیے داخلہ لینے والے طلباء کے لیے معیاری تعلیم قائم کرنے کا ایک منفرد موقع ہوگا۔ یونیورسٹی کا لداخ میں ایک ٹرانزٹ کیمپس ہوگا اور تعلیمی لیبارٹریز جیسے ایٹموسفیرک سائنسز اور انرجی ٹیکنالوجی قائم کی جائیں گی۔
مطالعہ کے 3 پروگراموں میں داخلے کے لیے آن لائن درخواستیں اہل امیدواروں سے طلب کی جاتی ہیں۔ یہ نیچے دیے گئے یو آر ایل میں دیے گئے تفصیلی اشتہار میں دیکھے جا سکتے ہیں۔ طلباء یو آر ایل http://sindhucu.edcil.co.in پر کلک کرکے آن لائن درخواستیں جمع کر سکتے ہیں۔
صحت اور خاندانی بہبود کی وزارت
مرکز نے ایوین انفلیونزا کی وبا کی جانچ کے لئے کیرلا میں اعلی سطحی ٹیم تعینات کی
صحت اور خاندانی فلاح و بہبود کی مرکزی وزارت نے ریاست میں ایوین انفلیونزا کی وبا کا جائزہ لینے کے لئے کیرلا میں ایک اعلی سطحی ٹیم کو تعینات کرنے کا فیصلہ کیا ہے۔یہ ٹیم وبا کی تفصیل اور گہرائی سے جانچ کرے گی اور سفارشات کے ساتھ اپنی رپورٹ سونپے گی۔
کیرلا کے لئے سات رکنی مرکزی ٹیم میں تپ دق اور سانس کے بیماریوں سے متعلق قومی ادارہ، نئی دہلی، بیماری کی روک تھام کا قومی مرکز، نئی دہلی، ایپی ڈیمیو لوجی کا قومی ادارہ، چنئی اور طبی سائنس کا کل ہند ادارہ ، ایمس، نئی دہلی کے ماہرین شامل ہیں۔ صحت اور خاندانی فلاح و بہبود، بنگلور کے علاقائی دفتر میں سینئر ریزیڈنٹ ڈاکٹر راجیش کدامنی اس ٹیم کی سربراہی کررہے ہیں۔
یہ ٹیم صحت عامہ کے اقدامات ، انتظامی رہنما خطوط اور پروٹوکول کا خیال کرتے ہوئے ریاستی صحت کے محکموں کی بھی مدد کریں گے تاکہ ریاست کی جانب سے ایوین انفلیونزا کے درج کئے جارہے معاملوں میں اضافے کو روکا جاسکے۔
۔۔۔۔۔۔۔۔۔۔۔
ش ح۔ع ح۔ ن ا۔
U-11938
(Visitor Counter : 93
وزارت دفاع
مسلح افواج کی جدید کاری
نئی دہلی، 11 مارچ 2020، دفاع کے وزیر مملکت جناب شری پد نائک نے آج لوک سبھا میں رکن پارلیمنٹ جناب ہیمنت سری رام پاٹل اور دیگر ارکان کے ذریعہ پوچھے گئے ایک سوال کے تحریری جواب میں اطلاع فراہم کی کہ حکومت نئے آلات کی خریداری اور موجودہ آلات کی جدید کاری کے ذریعہ مسلح افواج کی جدید کاری کے لئے متعدد اقدامات کررہی ہے تاکہ اس بات کو یقینی بنایا جاسکے کہ مسلح افواج سکیورٹی سے متعلق مختلف چیلنجوں سے نمٹنے کی صلاحیت رکھے۔ منظور شدہ سرمایہ تحویل کی منصوبوں اور موجودہ دفاعی خریداری طریقہ کار  کی شرائط و ضوابط کے تحت مسلح افواج کی جدید کاری سے متعلق پروجیکٹس جاری ہیں۔
مختلف گھریلو اور غیر ملکی وینڈروں سے ممکنہ خطرات، آپریشن سے متعلق چیلنجوں اور ٹکنالوجی کی سطح پر ہونے والی تبدیلیوں کی بنیاد پر دفاعی آلات کی خریداری کے عمل کو انجام دیا جاتا ہے تاکہ ملک کی مسلح افواج کو پوری طرح سے تیار رکھا جاسکے۔
گزشتہ تین برس اور موجودہ برس کے دوران مسلح افواج کے لئے دفاعی آلات کی خریداری / جدید کاری کے لئے 197 کنٹریٹکس پر دستخط کئے گئے ہیں۔ ان دفاعی آلات میں میزائل، ایئر کرافٹ، آرٹیلیری گنس، اسولٹ رائفلز، راڈار، راکٹ، ہیلی کاپٹرس، ہتھیار، سیمولیٹر، بیلسٹکس ہیلمیٹ، بلٹ پروف جیکٹ اور الیکٹرانک فیوزز اور اسلحہ شامل ہیں۔
دفاعی خدمات سے متعلق تخمینے کے مطابق کپیٹل بجٹ ہیڈ کے تحت مختص بجٹ اور اخراجات نیچے دیئے جارہے ہیں:

|
|
سال
|
|
بجٹ تخمینہ
|
|
اخراجات
|
|
2017-18
|
|
86488.01
|
|
90438.39
|
|
2018-19
|
|
93982.13
|
|
95229.06
|
|
2019-20

|
|
1,03,394.31
|
|
91862.97
۔۔۔۔۔۔۔۔۔۔۔
U- 1147
(Visitor Counter : 70
زراعت اور کاشتکاروں کی فلاح و بہبود کی وزارت
سال 21-2020کے لئے پردھان منتری کرشی سنچائی یوجنا  کے جزو 'فی قطرہ زیادہ فصل' کے تحت ریاستی حکومتوں کو 4000 کروڑ کا سالانہ الاٹمنٹ دیا گیا۔ کچھ ریاستوں کو فنڈ جاری کرنے کا عمل پہلے سے ہی چل رہا ہے
پانچ ہزار کروڑ روپئے کا مائیکرو آبپاشی فنڈ کارپس بھی نابارڈ کے ساتھ مل کر بنایا گیا، پی ایم کے ایس وائی - پی ڈی ایم سی کے تحت دستیاب التزامات سے ہٹ کر مائکرو آبپاشی کو فروغ دینا اصل مقصد
نئی دہلی،10 جون :
زرعی تعاون اور کسانوں کی فلاح و بہبود کا محکمہ ’پردھان منتری کرشی سنچای یوجنا  کے جزو 'فی قطرہ زیادہ فصل' نافذ کر رہا ہے۔ پی ایم کے ایس وائی - پی ڈی ایم سی کے تحت مائکرو آبپاشی ٹیکنالوجیز اور ڈرپ اور اسپرنکلر سینچائی نظاموں کے توسط سے کھیت کی سطح پر پانی کے استعمال کی استعداد بڑھانے پر مرکوز کیا جاتا ہے۔ ڈرپ مائیکرو آبپاشی کی تکنیک سے نہ صرف پانی کی بچت کرنے میں بلکہ کھاد کے استعمال ، مزدوری کے اخراجات اور ان پٹ کے دیگر اخراجات کو کم کرنے میں بھی مدد ملتی ہے۔
رواں سال کے لئے سالانہ 4000 کروڑ پہلے ہی مختص کیا جا چکا ہے اور ریاستی حکومتوں کو مطلع کر دیا گیا ہے۔ ریاستی حکومتوں نے اس پروگرام کے تحت شامل مستفدین کی نشاندہی کی ہے۔ 2020-21 کے لئے کچھ ریاستوں کو فنڈ کی فراہمی کا عمل پہلے سے ہی چل رہا ہے۔
مزید برآں ، مائکرو آبپاشی فنڈ کارپس 5000 کروڑ روپے کے نابارڈ کے ساتھ مل کر بنائے گئے ہیں۔ فنڈ کا مقصد ریاستوں کو خصوصی اور اختراعی منصوبوں کے توسط سے مائیکرو آبپاشی کی کوریج کو بڑھانے کے لئے ضروری وسائل جٹانے میں سہولت فراہم کرنا ہے۔ اس کا ایک دیگر مقصد کسانوں کو مائیکرو آبپاشی کے نظام کو قائم کرنے کے تئیں ترغیب دینے کے لئے پی ایم کے ایس وائی-پی ڈی ایم سی کے تحت دستیاب التزامات سے ہٹ کر مائیکرو آبپاشی کو فروغ دینا ہے۔ اب تک نابارڈ کے توسط سے آندھراپردیش اور تمل ناڈو کو مائیکرو سنیچائی فنڈ سے بالترتیب 616.14 کروڑ روپے اور 4678.79 کروڑ روپئے جاری کئے گئے ہیں۔ ان منصوبوں کے تحت کور کیا گیا ایریا آندھراپردیش میں 1.021 لاکھ ہیکٹئر اور تمل ناڈو میں 1.76 لاکھ ہیکٹئر ہے۔
پچھلے پانچ سالوں  کے دوران 46.96 لاکھ ہیکٹئر ایریا کو پی ایم کے ایس وائی۔ پی ڈی ایم سی کے توسط سے مائیکرو سینچائی کے تحت کور کیا گیا ہے۔
وزارت اطلاعات ونشریات
50ویں انٹرنیشنل فلم فیسٹول آف انڈیاکے موقع پر آسکرریٹرو اسپیکٹیو
نئی دہلی،29؍اکتوبر:انٹرنیشنل فلم فیسٹول آف انڈیا یعنی ہندوستان کے بین الاقوامی فلمی میلے کے 50ویں سال کے موقع پر اِفّی نے ایک خصوصی گوشے کا اعلان کیا ہے، جس میں چند انتہائی ممتاز فلموں کا جشن منایا جائے گا۔یہ وہ فلمیں ہیں، جنہوں نے اکیڈمی ایوارڈز جسے آسکر کے نام سے جانا جاتا ہے، کے موقع پر بہترین فلم کا ایوارڈ جیتا ہے۔اس گوشے کا نام منصفانہ طور پر آسکر ریٹرو اسپیکٹیورکھا گیا ہے۔اس گوشے میں جو فلمیں دکھائی جائیں گی، ان میں مائیکل کرٹِز کی فلم کاسا بلانکا، وِکٹر فلیمنگ کی فلم گون وِد دی وِنٹ، ولیم وائلر کی فلم بین ہراور دی بیسٹ ایئرز آف آور لائیوز، جوزف ایل مینکی ایوکز کی آل اباؤٹ آئی، ڈیوڈ لین کی لارنس آف عربیہ، روبرٹ وائز کی دی ساؤنڈ آف میوزک، فرینسس فورڈ کوپولا کی فلم دی گاڈ فادر، جوناتھن ڈیم کی فلم دی سائلنس آف دی لیمبس اور روبرٹ زیمکس کی فاریسٹ گمپ شامل ہیں۔یہ سبھی وہ فلمیں ہیں، جنہوں نے نہ صرف بہترین فلم کا ایوارڈ حاصل کیا ، بلکہ آسکر میں دیگر زمروں کے لئے بھی نام زد کی گئیں اور ان میں ایسی فلمیں بھی ہیں، جنہوں نے متعدد ایوارڈ حاصل بھی کیے۔اس زمرے میں کچھ ایسی انتہائی مقبول اور سدا بہار ہالی وڈ کلاسکس بھی ہیں، جنہیں سنیما کے شائقین اور فلموں کے مداح رغبت کے ساتھ 50ویں اِفّی کے موقع پر بڑے پردے پر دیکھنا پسند کریں گے۔اِفّی ہمیشہ سے ایک ایسا پلیٹ فارم رہا ہے، جہاں پر دنیا بھر کی فلموں کا جشن منایا جاتا ہے اور یہ میلہ اس موقع کو سدا بہار کلاسکس کو عزت دینے کے ایک موقع کے طورپر دیکھتا ہے۔یہ وہ فلمیں ہوتی ہیں، جنہیں ہالی وڈ صنعت کے انتہائی محترم شخصیات نے بنائی ہوتی ہیں۔
الیکٹرانکس اور اطلاعات تکنالوجی کی وزارت
ہنر مندی کےفروغ اور صنعت کاری اور الیکٹرونکس و آئی ٹی کے مرکزی کےو زیر مملکت راجیو چندر شیکھر نے آئی آئی ٹی مدراس میں ڈیجیٹل انٹیلی جنس ، سیکورٹی ہارڈ ویئر اور آرکیٹیکچر سینٹر کے لئے پرتاپ سبرامنیم سینٹر کا افتتاح کیا
نوجوان ہندوستانی ٹیگ ڈیزائن کے مستقبل کو ایک نئی شکل دیں گے، نئی مصنوعات تیار کریں گے، نئے ڈیوائسز اور نئے حل تیار کریں گے جو عالمی بازاراور عالمی حل فراہم کرے گا،راجیو چندر شیکھر کا بیان
ہنرمندی کے فروغ اور صنعت کاری الیکٹرونکس اور آئی ٹی کے مرکزی وزیر مملکت جناب راجیو چندر شیکھر نے آج کہا ہے کہ اگلے پانچ سالوں میں ٹیکنالوجی کے اسپیس میں گریوٹی کے سینٹر نئی جغرافیائی سیاست کی تعمیر نو کریں گے، اور نئے ٹیلنٹ پولس تیار کریں گے جس کے نتیجے میں ہندوستان کی پوزیشن مضبوط ہوئی ہے۔
جناب راجیو چندر شیکھر نے کہا کہ ہم ٹیکنالوجی اسپیس کے لئے انتہائی دلچسپ دور میں رہ رہے ہیں اور اگلے پانچ سالوں میں گریوٹی کے سینٹر جغرافیائی سیاست کی تعمیر نو کریں گے، اور نئے ٹیلنٹ پولس تیار کریں گے۔جس کے نتیجے میں ہندوستان کی پوزیشن مضبوط ہوئی ہے۔ وہ آئی آئی ٹی مدراس میں ڈیجیٹل انٹیلی جنس ، سیکورٹی ہارڈ ویئر اور آرکیٹکچر سینٹر  کے لئے پرتاپ سبرامنیم سینٹر کے افتتاح کے موقع پر ورچوئل اعتبار سے صدارتی خطبہ دے رہے تھے۔
یہ سینٹر 1985 کی کلاس سے آئی آئی ٹی ایم ایلیومنی کے تعاون کے ذریعہ قائم کیا گیا ہے۔ کمپیوٹر سائنس ، انجینئرنگ ڈپارٹمنٹ کے حصے کے طور پر یہ سینٹر کمپیوٹر آرکیٹکچر، سیکورٹی ، مشین لرننگ اور ری ایل ایس آئی ڈیزائن کے شعبے میں کام کرے گا۔
اپنے خطاب میں وزیر موصوف نے کہا کہ عالمی معیشت کو مستقبل میں شکل دینے والے جو تین رجحانات ہیں۔ ان میں تیز رفتاری کے ساتھ دنیا کے ڈیجیٹائزیشن کو آگے بڑھانا ، ملکوں اور صنعتوں کی بڑھتی ہوئی ضرورتوں کو پورا کرنا، ٹیکنالوجی کے بھروسے مند وسائل کے نیٹورک کا قیام ٹیکنالوجی حل میں محفوظ اور بھروسہ مند شراکت دار ڈیوائسز اور پروڈکٹس کے علاوہ ایسے زیادہ سے زیادہ ڈیجیٹل ٹیلنٹس جن کی دنیا بھر میں مانگ ہے۔
جناب راجیو چندر شیکھر نے کہا کہ ہمارے تکنیکی اعتبار سے باختیار نوجوان ہندوستانی ٹریک ڈیزائن کو شکل دے رہے ہیں اور نئی مصنوعات ،نئے ڈیزائن تیار کررہے ہیں اور نئے حل تلاش کررہے ہیں جو عالمی مارکیٹ اور عالمی حل فراہم کرسکیں گے۔
سیمی کون انڈیا پروگرام اور ڈیجیٹل انڈیا آر آئی ایس سی ۔ وی پروگرام کے تحت حکومت کی طرف سے کئے گئے اقدامات کو اجاگر کرتے ہوئے وزیر موصوف نے کہا کہ ہماری توجہ مینوفیکچرنگ صلاحیت ، پیکجنگ اور توثیق کی صلاحیت اور صلاحیتوں کے علاوہ ڈیزائن میں تحقیق اور ہنرمندی تیار کرنے پر ہے۔ ہمارے پاس بے مثال مواقع ہیں، جنھیں بروئے کار لایا جاسکتا ہے اور ہم وزیر اعظم کی جانب سے طے کردہ ہمارے ٹریلین ڈالر کے ڈیجیٹل کے مقصد کا حصول بھی ہمارے سامنے موجود ہے۔
جناب راجیو چندر شیکھر نے آئی آئی ٹی مدراس کے ڈائرکٹر پروفیسر وی کاما کوٹی کی تعریف کی جو آر آئی ایس سی ۔ وی شعبے میں کام کرنے والے اسٹارٹ اپس کو جہت فراہم کرنے کے لئے ڈیجیٹل انڈیا آر آئی ایس سی۔وی مائیکروپروسیسر پروگرام  کے اعلیٰ معمار ہیں اور انھیں عالمی بصیرت فراہم کررہے ہیں۔
ڈی آئی آر وی کا مقصدنہ صرف ہندوستان کو دنیا کے لئے آرآئی ایس سی ۔ وی ٹیلنٹ ہب بنانا ہے بلکہ سرورس ، موبائل ڈیوائسز، آٹوموٹیو اور آئی او ٹی کے علاوہ دنیا بھر میں مائیکروکنٹرولرس کے لئے آر آئی ایس سی۔ وی ایس او سی  کا سپلائربننا ہے۔
پروفیسر وی کاما کوٹی کے علاوہ آئی آئی ٹی مدراس کے فیکلٹی کے ارکان اور محققین بھی اس موقع پر موجود تھے۔